CELEX: C2006/224/107
Language: fi
Date: 2006-09-16 00:00:00
Title: Asia T-204/06: Kanne 3.8.2006 — Delta Protypos Viomichania Galaktos v. SMHV — Kraft Foods Schweiz Holding (milko ΔEΛTA)

16.9.2006   
            
            
               FI
            
            
               Euroopan unionin virallinen lehti
            
            
               C 224/51
            
         Kanne 3.8.2006 — Delta Protypos Viomichania Galaktos v. SMHV — Kraft Foods Schweiz Holding (milko ΔEΛTA)
   (Asia T-204/06)
   (2006/C 224/107)
   Kannekirjelmän kieli: englanti
   Asianosaiset
   
      Kantaja: Delta Protypos Viomichania Galaktos AE (Tavros, Kreikka) (edustaja: asianajaja P. Kanellopoulos)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Kraft Foods Schweiz Holding AG (Zürich, Sveitsi)
   Vaatimukset
   
               —
            
            
               SMHV:n toisen valituslautakunnan asiassa R 540/2005-2 8.6.2006 tekemä riidankohteena oleva päätös on kumottava
            
         
               —
            
            
               Kraft Foods Schweiz Holding AG:n tekemä väite nro B 562 423, jolla vastustetaan kuviomerkin MILKO ΔEΛTA rekisteröimistä yhteisön tavaramerkiksi nro 2 474 674, on hylättävä
            
         
               —
            
            
               kuviomerkin MILKO ΔEΛTA rekisteröiminen yhteisön tavaramerkiksi nro 2 474 674 on hyväksyttävä
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Delta Protypos Viomichania Galaktos AE
   
      Haettu yhteisön tavaramerkki: kuviomerkki MILKO ΔEΛTA luokkaan 30 kuuluville tavaroille (maitojuomat, joissa on kaakaota) — hakemus nro 2 474 674
   
      Sen tavaramerkki- tai merkkioikeuden haltija, johon väitemenettelyssä on vedottu: Kraft Foods Schweiz Holding AG
   
      Tavaramerkki- tai merkkioikeus, johon väitemenettelyssä on vedottu: luokkiin 5, 29, 30 ja 32 kuuluvia tavaroita varten yhteisön tavaramerkkinä, kansainvälisenä ja kansallisena tavaramerkkinä rekisteröidyt kuvio- ja sanamerkit MILKA
   
      Väiteosaston ratkaisu: väitteen hyväksyminen kokonaisuudessaan
   
      Valituslautakunnan ratkaisu: valituksen hylkääminen
   
      Kanneperusteet: neuvoston asetuksen N:o 40/94 8 artiklan 1 kohdan b alakohtaa on rikottu, koska kyseisten kahden tavaramerkin välillä olevat selvät ja merkittävät erot riittävät poistamaan sekaannusvaaran. Kantajan mukaan kyseiset kaksi tavaramerkkiä luovat hyvin erilaisen vaikutelman ulkoasunsa, lausuntatapansa ja merkityssisältönsä osalta erityisesti silloin, kun toinen sana ΔEΛTA otetaan huomioon.